CONVOCATORIA II PREMIOS AO EMPRENDEMENTO CONCELLO DE VILAGARCÍA 2018
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 01/10/2018)

O Concello de Vilagarcía convoca a II Edición de premios a iniciativas emprendedoras no Concello de Vilagarcía A través da presente convocatoria o Concello de Vilagarcía pretende premiar as iniciativas emprendedoras de carácter local e favorecer a visibilidade dos emprendedores impulsando a creación de novas empresas que na súa formulación e desenvolvemento favorecen a promoción económica do Concello, a elaboración de novos produtos e procesos e á optimización dos de recursos locais. Por iso, anímase aos emprendedores a presentar un proxecto viable e con garantías de futuro, que se adapte ás esixencias do concurso, premiando as mellores iniciativas empresariais. As principais características que deben conter os proxectos son: Concederanse tres premios aos mellores proxectos presentados, que incluirán: A mentorización individual levarase a cabo polo equipo de coordinación e organización seleccionados, para cada proxecto, dependendo das disciplinas nas que o proxecto teña unha necesidade. Durante os 3 meses do programa, o emprendedor poderá traballar na validación e posta en marcha do seu modelo de negocio. Poderán participar as empresas en fase de lanzamento, desenvolvemento do proxecto ou de recente creación que non superen os 24 meses de antigüidade no momento de publicación destas bases e que desenvolvan a súa actividade no Concello de Vilagarcía de Arousa. Para xustificar o desenvolvemento da súa actividade no Concello de Vilagarcía atenderase ao domicilio social e /ou centro de traballo efectivo Entenderase como data de inicio da actividade a que conste na declaración censal de alta da actividade (declaración censal) Para determinar a actividade atenderase á que conste no imposto de actividades económicas Os candidatos deberán presentar: Como documentación xeral, segundo a natureza xurídica de cada candidatura deberán aportar os seguintes documentos Con independencia da documentación sinalada, poderase requirir en todo momento calquera documentación e/ou información complementaria que o Comité de Avaliación e Selección estime necesaria para acreditar o exacto cumprimento das presentes bases. Os modelos correspondentes ás distintas solicitudes facilitaranse a través da Sede Electrónica e da páxina web do Concello de Vilagarcía (sede. vilagarcia. gal) A puntuación total obtida por cada proxecto despóis de avaliados os criterios anteriores (puntuación máxima de 80 puntos) será axustada a unha puntuación sobre 10. Con esta puntuación sobre 10 da documentación aportada, farase unha media ca valoración tamén sobre 10 da presentación oral do proxecto, máis adiante sinalada e obterase así a valoración final de cada proxecto de cara a outorgar os premios. Tendo en conta que a presente convocatoria está suxeita á lei 38/2003 de 17 de novembro xeral de subvencións e as presentes bases serán publicadas no BOPPO de Pontevedra, e no taboleiro de anuncios da sede Electrónica do Concello de Vilagarcía de Arousa o prazo de presentación será dende o día seguinte á súa publicación ata o vindeiro 11 de outubro de 2018. As candidaturas deberán presentarse obrigatoriamente por medios electrónicos, na sede electrónica do Concello sede. vilagarcia. gal O xurado estudará as candidaturas presentadas e valorará e seleccionará aquelas que considere máis axeitadas para a consecución dos obxectivos fixados. Seleccionaranse seis proxectos finalistas entre todos os presentados. O fallo do xurado será público o 23 de outubro de 2018. Estes seis proxectos finalistas serán convocados a presentar o seu proxecto de forma oral ante o xurado do premio o día 31 de outubro de 2018 Esta presentación ten unha puntuación máxima de 10 puntos. Despois de esta audición, o xurado observará a puntuación total obtida polos candidatos, realizando unha media entre a puntuación sobre a documentación (max 10 puntos) e a obtida nesta presentación oral do proxecto (máximo 10 puntos) e decidirá o gañador de cada premio. O xurado, que seguindo os criterios mencionados, decidirá os proxectos premiados estará composto por: O xurado constituirase validamente por estas 5 persoas ou os representantes que eles asignen en caso de non poder asistir. Non obstante o Concello de Vilagarcía poderá invitar a participar con voz pero sen voto aquelas entidades ou organismos cuxa participación poida considerar interesante pola súa especial relevancia ou implicación en cada unha das categorías establecidas. Serán funcións do xurado ou comité de avaliación e selección as seguintes: O fallo do xurado será sometido posteriormente á aprobación pola XGL e unha vez ratificado o mesmo mediante o acordo da XGL, procederase ao aboamento das cantidades outorgadas a cada un dos gañadores, coas retencións fiscais que legalmente procedan. A entrega das cantidades aos proxectos premiados farase sen prexuízo da facultade de comprobación do Concello respecto da posta en marcha da mesma antes do 30 de setembro de 2019. Para o caso de que a actividade non se teña iniciado antes da devandita data límite, a XGL acordará a apertura do oportuno expediente para o reintegro da cantidade recibida en concepto de premio incrementada cos xuros que correspondan. A presentación dunha candidatura a este concurso implica o coñecemento e aceptación das presentes bases, así como a decisión do xurado cuxo acordo pon fin á vía administrativa. O Concello de Vilagarcía resérvase o dereito a suspender, aprazar, modificar ou cancelar o presente concurso polos motivos que estime oportunos, comunicando neste caso aos participantes esta eventualidade. O xurado resérvase o dereito a deixar deserto o concurso, no caso de incumprimento das bases polos participantes, por falta de participación ou falta de calidade ou interese dos proxectos presentados. Así mesmo, considerarase que a calidade dun proxecto non é valida para ser premiada se non alcanza a metade da puntuación máxima en cada categoría. Ó longo de todo o proceso garantirase a confidencialidade das candidaturas presentadas. Só se difundirán as características xerais das mesmas, e no seu momento, o nome dos proxectos gañadores, logo, actividade e principais logros e obxectivos, persoas integrantes e promotores. Os datos persoais serán recollidos incorporados e tratados no ficheiro de protección de datos da entidade coordinadora SUMA IMPORTANCIA S. L. L. Vilagarcía 24 de setembro de 2018. Alcalde-presidente Secretaria xeral Alberto Varela Paz Mª Rosa Losada Suárez